text: আদিতমারীতে পুলিশের তাড়া খেয়ে জুয়াড়ির মৃত্যু | uttorbangla.com
  আজ- মঙ্গলবার, ৪ অগাস্ট, ২০২০ :: ২০ শ্রাবণ ১৪২৭ :: সময়- ১২ : ৪১ পুর্বাহ্ন
  Home / রংপুর বিভাগ / আদিতমারীতে পুলিশের তাড়া খেয়ে জুয়াড়ির মৃত্যু
  লালমনিরহাট প্রতিনিধি: লালমনিরহাটের আদিতমারী উপজেলায় গোয়েন্দা(ডিবি) পুলিশের তাড়া খেয়ে আইয়ুব আলী(৫৫) নামে এক জুয়াড়ির মৃত্যুর অভিযোগ উঠেছে।
  শনিবার(২৭ এপ্রিল) বিকেল সাড়ে ৩টার দিকে উপজেলার কমলাবাড়ি ইউনিয়নের চন্দনপাট গ্রামে এ দুর্ঘটনা ঘটে। মৃত জুয়াড়ি আইয়ুব আলী একই উপজেলার সারপুকুর ইউনিয়নের সরলখাঁ গ্রামের মৃত আজাহার আলীর ছেলে।
  পুলিশ ও স্থানীয়রা জানান, উপজেলার চন্দনপাট গ্রামের ডেন্ডারকুড়ায় চৈত্রিসংক্রান্তির মেলা বসে। সেই মেলার অদুরে একদল জুয়াড়ি জুয়ার আসর বসায়। গোপন খবর পেয়ে লালমনিরহাট গোয়েন্দা (ডিবি) পুলিশের একটি দল অভিযান চালিয়ে ৩ জুয়াড়িকে আটক করে। এ সময় পুলিশের হাতে আটক এড়াতে দ্রæত পালিয়ে গিয়ে রাস্তায় পড়ে গেলে ঘটনাস্থলে ওই জুয়াড়ির মৃত্যু হয়।
  কমলাবাড়ি ইউপি সদস্য আব্দুর রহমান জানান, পুলিশ এসেছে শুনে দৌড়ে পালাতে গিয়ে প্রায় ৫শত গজ দুরে মাটিতে পড়ে গিয়ে মারা যান আইয়ুব আলী। প্রায় ৫শত গজ দৌড়ে পালানোর কারনে হৃদযন্ত্রের ক্রীড়া বন্ধ হয়ে তার মৃত্যু হয়েছে বলে ধারনা করা হচ্ছে।
  লালমনিরহাট গোয়েন্দা (ডিবি) পুলিশের ভারপ্রাপ্ত কর্মকর্তা(ওসি) মকবুল হোসেন জানান, পুলিশের তাড়া খেয়ে কারো মৃত্যুর খবর তার জানা নেই। তবে চন্দনপাট ডেন্ডারকুড়ার মেলায় বসা জুয়ার আসর থেকে তিন জুয়াড়িকে আটক করা হয়েছে বলেও জানান তিনি।
  আদিতমারী থানা ভারপ্রাপ্ত কর্মকর্তা(ওসি) মাসুদ রানা জানান, ডিবি পুলিশের একটি দল ওই এলাকায় অভিযান চালালে পালাতে গিয়ে একজনের মৃত্যু হয়েছে বলে লোকমুখে জেনেছেন। তবে মরদেহ উদ্ধারে ঘটনাস্থলে থানা পুলিশ যায়নি বলেও জানান তিনি।